**Gwerthusiad o'r safonau proffesiynol ar gyfer addysgu, arweinyddiaeth a chynorthwyo addysgu**

**Nodau ac amcanion**

Nod y prosiect yw gwerthuso gweithrediad, effeithiolrwydd ac effeithiau disgwyliedig y safonau proffesiynol ar gyfer addysgu, arweinyddiaeth a chynorthwyo addysgu o ran eu gallu i gefnogi’r gwaith o ddatblygu gweithlu sy’n meddu ar y sgiliau priodol ac sy’n barod i ymateb i heriau diwygio addysg yng Nghymru.

Bydd y gwerthusiad yn mynd i'r afael â'r amcanion canlynol:

• Asesu ymgysylltiad â safonau ymhlith ymarferwyr

• Adolygu gweithrediad y safonau ymysg ymarferwyr

• Deall pa ffactorau a/neu amodau sy'n cefnogi neu'n rhwystro'r broses o weithredu ac ymgysylltu'n effeithiol â'r safonau

• Ystyried a yw'r safonau wedi bod yn effeithiol o ran eu bwriad i:

- osod disgwyliadau clir am arfer effeithiol yn ystod gyrfa ymarferwr gan gynnwys, lle bo hynny'n berthnasol, mynediad i'r proffesiwn

- galluogi ymarferwyr i fyfyrio ar eu hymarfer, yn unigol ac ar y cyd, yn erbyn safonau ymarfer effeithiol y cytunwyd arnynt yn genedlaethol, a chadarnhau a dathlu eu llwyddiannau

- cefnogi ymarferwyr i nodi meysydd ar gyfer datblygiad proffesiynol pellach;

- cael eu defnyddio fel rhan o'r broses rheoli perfformiad.

• Archwilio effeithiau disgwyliedig gweithredu'r safonau ar lefel yr ymarferwr, yr ysgol a'r system.

• Gwneud argymhellion ar gyfer polisi ac arfer ar draws y system gyfan i gefnogi gweithrediad ac effeithiolrwydd y safonau yn y dyfodol.

**Amserlen ymchwil ddangosol**

**Blwyddyn 1**

• Cyfweliadau cwmpasu – Chwefror 2020

• Dechrau trefnu gwaith maes gyda rhanddeiliaid strategol ac ysgolion – dechrau Mawrth 2020

• Cwblhau gwaith maes Blwyddyn 1 gydag ysgolion - diwedd Hydref 2020

• Cyhoeddi adroddiad Blwyddyn 1 – Ionawr 2021

**Blwyddyn 2**

• Gwaith maes Blwyddyn 2 yn dechrau – Mawrth 2021

• Cwblhau gwaith maes Blwyddyn 2 – diwedd Hydref 2021

• Cyhoeddi adroddiad Blwyddyn 2 – Chwefror 2022

**Blwyddyn 3**

• Cyhoeddi'r adroddiad synthesis terfynol – Awst 2022